Case ID: 1180495
Sentence 14: İşə əlavə edilmiş Məhkəmə tikinti-texniki ekspertizasının xx xxxxxx 2018-ci il tarixli ilkin rəyindən görünür ki, Bakı şəhəri, Səbail rayonu, A.Məmmədov küçəsində yerləşən 8 saylı yaşayış evinin 2-ci mərtəbəsində tikililərin inşa olunması barədə müvafiq icazə sənədləri olmadığından, həmin tikililərin inşası zamanı Azərbaycan Respublikası Nazirlər Kabinetinin xx xxxxxxxx 2000-ci il tarixli, 160 saylı qərarı ilə təsdiq edilmiş “Təsdiq olunmuş şəhərsalma sənədləri üzrə yeni obyektlərin yerləşdirilməsi, bina və qurğularda yenidən planlaşdırılma aparılması, mövcud şəhərsalma obyektlərində dəyişikliklər edilməsinin tərtibatçılarla və sənədləri təsdiq edən müvafiq icra hakimiyyəti orqanları ilə razılaşdırılması Qaydaları”na riayət edilmədiyi müəyyən olunur.Eyni zamanda işə əlavə edilmiş Azərbaycan Respublikası Fövqəladə Hallar Nazirliyinin Tikintidə X2 Agentliyinin mütəxəssisi tərəfindən tərtib olunmuş xx xxxxxxx 2018-ci il tarixli mütəxəssis rəyinə əsasən, aparılmış araşdırmalar nəticəsində Bakı şəhəri, Səbail rayonu, A.Məmmədov küçəsində yaşayış evlərinin kəskin relyefli (maililik bəzi hallarda 45-ə çatır) bayıl yamacında yerləşdiyi, ərazidə mühəndis-bərkitmə tədbirləri yerinə yetirmədən evlərin bir-birinə sıx, pərakəndə şəkildə, ümumiyyətlə heç bir inşaat norma və qaydalarına əməl edilmədən inşa edildiyi müəyyən edilir.